Sara Lövestam

**Sara Maria Kristina Lövestam** (født 13. juli 1980 i Uppsala) er en svensk forfatter.

## Biografi
Sara Lövestam lærte seg skrive allerede som treåring; da hun var åtte år gammel fikk hun et dikt om miljøforurensning på trykk i *[[Östersunds-Posten]]*. Hun satte seg tidlig et mål om å bli romanforfatter, og hun hadde flere bokmanus i skuffen da hun i 2009 vant Piratförlagets manuskonkurranse Bok-SM 2009 (SM for sverigemästerskap) med et manus som ble debutromanen *Udda*. Da hadde hun allerede gjort seg bemerket som blogger og som skribent i bladet *[[QX]]*.

Lövestam skriver både voksenbøker, og bøker for barn og ungdom. Hun veksler mellom ulike sjangre, og har utgitt både historiske romaner, samlivsromaner og spenningsserie med fire bøker om den papirløse detektiven Kouplan. Den første boken i serien vant høsten 2015 Svenska Deckarakademins pris for beste krimdebut. Romanene hennes beskriver ofte møter mellom mennesker med ulike skjebner og perspektiver, men også – tydeligst i *Tillbaka till henne* (2012), *Hjärta av jazz* (2013) og barneboken *Gruvan* (2018) – koblingen mellom nåtid og fortid.

Hun har en bakgrunn som lærer på SFI og språkviter; språkinteressen avspeiles i bøkene hennes. Hun har også gitt ut bøker om grammatikk.

Lövestam er fast dommer i Sveriges Radio P1s konkurranseprogram *[[Lantzkampen]]*. Sammen med Patrik Hadenius har hun siden oktober 2016 hatt ansvaret for det faste innslaget *Språkakutten* på *[[TV4]]*s morgensending *Nyhetsmorgen*. I januar 2020 startet hun også å levere bidrag til språkspalten i ''Svenske Dagbladet''. I 2022 startet hun podcasten *Mian og Saras skriverhi* sammen med forfatteren Mian Lodalen.

Frem til hun var to år gammel bodde familien til Sara Lövestam i Knutby. Deretter flyttet de til Lugnvik utenfor Östersund. Hun har også vært bosatt i Sigtuna, Sollentuna og Zimbabwe. Hun er nå (per 2024) bosatt i Stockholm.

## Bibliografi
* 2009: *Udda* (roman)
* 2010: «En kärlekshistoria mellan två svampar i skogen» (novelle) – publisert i antologien *Vildsint*
* 2011: *I havet finns så många stora fiskar* (roman)
* 2012: *Tillbaka till henne* (roman)
* 2013: *Hjärta av jazz* (roman)
* 2014: *Grejen med verb* (grammatikk/eventyrbok)
* 2015: *Sanning med modifikation* (krimroman) – første bok i serien om detektiv Kouplan
* 2015: *Flicka försvunnen* (lettlest)
* 2015: *Som eld*  (ungdomsbok) – norsk oversettelse med tittelen *Som ild* utgitt 2016 på Gyldendal forlag
* 2015: *Önska kostar ingenting* (krimroman) – andre bok i serien om detektiv Kouplan
* 2016: *Skarven* (barnebok)
* 2016: *Bedragaren* (lettlest)
* 2016: *Luften är fri* (krimroman) – tredje bok i serien om detektiv Kouplan
* 2016: *Grammatikundervisning för sfi och sva*
* 2016: *Grammatik och piraten som jagade mås*
* 2017: *I skuggorna* (lettlest)
* 2017: *Grejen med substantiv och pronomen*
* 2017: *Finns det hjärterum* (krimroman) – fjerde og siste bok i serien om detektiv Kouplan
* 2017: *Hjärterum* (lettlest)
* 2018: *Gruvan* (spenningsbok for barn)
* 2018: *Under mattan* (bildebok) – illustrert av Per Gustavsson
* 2018: *Grejen med ordföljd*
* 2019: *Riddar Kasus hjärta och andra sagor om grammatik*
* 2020: *En stark nolla* (ungdomsbok)
* 2020: *Handbok för språkpoliser* (sakprosa)

* Monikatrilogien:
** 2021: *Ljudet av fötter (Monika 01)* (roman)
** 2021: *Bära och brista (Monika 02)* (roman)
** 2022: *Nu levande (Monika 03)* (roman)

* 2023: *Allomorferna* (bildebok) – illustrert av Marcus-Gunnar Pettersson

## Priser og utmerkelser

* 2009: Vinner av Bok -SM 2009 med manuset for *Udda*
* 2010: Nominert til Årets bok ved Gaygalan 2010 for *Udda*
* 2015: Nominert til Slangbellan 2015 for *Som eld*
* 2016: Svenska Deckarakademins pris for beste kriminalromandebut 2015 for *Sanning med modifikation*
* 2017: Nominert til Svenska Deckarakademins pris for beste svenske kriminalroman 2016. for *Luften är fri*
* 2016: Nominert til Franske Elles leserpris 2016
* 2018: Vinner av Translatorspriset 2017
* 2018: Vinner av Grand Prix de Littérature Policière 2017 for *Sanning med modifikation* (fransk tittel: *Chacun sa vérité*)
* 2017: Vinner av De gouden vleermuis 2017
* 2018: Vinner av Prix nouvelles voix du polar 2018
* 2018: Nominert til Spårhunden 2018
* 2019: Nominert til Crimetime Award – Årets filmkrim for barn 2019 for *Gruvan*
* 2021: Stiftelsen Martha Sandwall-Fjellstrøms författarfonds stipend
* 2024: Tage Danielsson-prisen

## Referanser




## Eksterne lenker

* Piratförlagets side om Sara Lövestam
*